ai4bharat/Pralekha huggingface dataset:
جل شکتی وزارت
شمال-مغربی بھارت کے ریگستانی علاقے میں ہائی ریزولیوشن زیر زمین پانی سے متعلق نقشہ بندی اور بندوبست کے لئے سی جی ڈبلیو بی اور سی ایس آئی آر-ین جی آر آئی کے درمیان میمورنڈم آف ایگریمنٹ
جل شکتی وزارت کے سینٹرل گراؤنڈ واٹر بورڈیعنی زیر زمین پانی کے مرکزی بورڈ اور سی ایس آئی آر –این جی آر آئی کے درمیان آج ایک میمورنڈم آف ایگریمنٹ پر دستخط کئے، تاکہ زیر زمین پانی سے متعلق نقشہ بندی کے پروگرام کے تحت راجستھان، گجرات اور ہریانہ ریاستوں کے کچھ حصوں میں ایڈوانسڈ ہیلی بورن جیوفیزیکل سروے اور دیگر سائنسی مطالعات کا استعمال کیا جاسکے۔ اس ایم او اے پر سی جی ڈبلیو بی کے چیئرمین اور سی ایس آئی آر –این جی آر آئی کے ڈائریکٹر نے جل شکتی کے مرکزی وزیر جناب گجیندر سنگھ شیخاوت اور سائنس و ٹیکنالوجی ، صحت و کنبہ بہبود اور ارضیاتی سائنس کے مرکزی وزیر ڈاکٹر ہرش وردھن کی موجودگی میں نئی دہلی میں دستخط کئے گئے۔
پروجیکٹ کے پہلے مرحلے کے تحت راجستھان کے مغربی ریگستانی علاقے کے 65500مربع کلومیٹر ، گجرات کے 32000مربع کلومیٹر ریگستانی علاقوں اور ہریانہ کےتقریباً 2500مربع کلو میٹرسمیت تقریباً ایک لاکھ مربع کلو میٹر کا احاطہ کیا جائے گا، جس کی تخمینہ لاگت 54کروڑ روپے ہے۔
مطالعہ کے اہم مقاصد میں ہیلی بورن جیوفیزیکل مطالعات کا استعمال کرتے ہوئے ہائی ریزولیوشن زیرزمین پانی سے متعلق نقشہ بندی شامل ہے، جو مصنوعی ریچارج کے لئے سائٹس کی پہچان ، 3ڈی جیو فیزیکل ماڈل،افقی اور عمودی میدانوں سے متعلق جیو فیزیکل تھیمیٹک میپس،ڈی-سیچوریٹیڈ اور سیچوریٹیڈ ایکیوفرز کی تقسیم کے ساتھ اصل ایکیوفرپر مشتمل ایکیوفر جیومیٹری تازہ اور کھارے پانی والے علاقوں سے متعلق ایکیوفیر سسٹم ، پیلوچینل کی اسپیٹئل اور ڈیپتھ وائز تقسیم اور ایکیوفر سسٹم سے اس کا ربط ، مصنوعی یا منظم ایکیوفر ریچارج کے ذریعےزیر زمین پانی کو نکالنے اور پانی کے تحفظ کے لئے مناسب مقامات کا انتخاب، پر مشتمل ہے۔
یہ پہلی مرتبہ ہے کہ جل شکتی کی وزارت نے ملک کے اتنے بڑے ریگستانی ؍ذیلی ریگستانی علاقوں میں زیر زمین پانی کی نشاندہی کے لئے جدید ترین ٹیکنالوجی کا استعمال کرنے کا فیصلہ کیا ہے۔ توقع ہےکہ اس مطالعے سے بہت ہی کم وقت میں زیر زمین پانی سے متعلق اعدادو شمار تیار کئے جاسکیں گے اور اس سے سی جی ڈبلیو بی کو پانی کی قلت والے مذکورہ علاقوں میں زیر زمین پانی کے بندوبست سے متعلق منصوبے کو تیزی کے ساتھ حتمی شکل دیئے جانے میں مدد ملے گی۔اس مطالعے سے حاصل شدہ نتائج سے مخصوص مقامات سے متعلق مخصوص منصوبہ بندی میں بھی مدد ملے گی، جس سے پانی کی قلت والے علاقوں میں زیر زمین پانی کی سطح کو بہتر بنایا جاسکے گا اور زیر زمین پانی کے وسائل کے پائیدار بندوبست کے لئے لائحہ عمل بھی تیار کیاجاسکے گا۔
م ن۔م م۔ ن ع
U NO: 8307
(Visitor Counter : 129
قانون اور انصاف کی وزارت
پریس بیان
نوٹیفکیشنز بتاریخ چھ دسمبر 2022 کے ذریعہ آئین ہند کے آرٹیکل 223 کے ذریعے تفویض کردہ اختیارات کا استعمال کرتے ہوئے، صدر جمہوریہ ہند نے 8 دسمبر 2022 سے جموں و کشمیر اور لداخ کی ہائی کورٹ کے چیف جسٹس کے فرائض انجام دینے کے لئے جموں و کشمیر اور لداخ کی ہائی کورٹ کے سینئر ترین جج، جناب جسٹس تاشی ربستان کا تقرر کیا ہے۔ یہ تقرر جموں و کشمیر اور لداخ کے ہائی کورٹ کے چیف جسٹس، جناب جسٹس علی محمد مگرے کے ریٹائرمنٹ کے نتیجے میں کیا گیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 13365
(Visitor Counter : 63
سٹرک ٹرانسپورٹ اور شاہراہوں کی وزارت
موٹر گاڑی ایکٹ 1988 اور مرکزی موٹر گاڑی ضوابط 1989 سے متعلق دستاویزات کے جواز میں 31 اکتوبر 2021 تک توسیع
نئی دہلی، 30/ستمبر2021 ۔ سڑک نقل و حمل اور قومی شاہراہوں کی وزارت نے موٹر گاڑی قانون 1988 اور مرکزی موٹر گاڑی ضوابط 1989 سے متعلقہ دستاویزات کے جواز سے توسیع کے سلسلے میں مورخہ 30 مارچ 2020، 9 جون 2020، 24 اگست 2020، 27 دسمبر 2020، 26 مارچ 2021 اور 17 جون 2021 کو ایڈوائزری جاری کی تھی۔ اس میں مشورہ دیا گیا تھا کہ فٹنس، پرمٹ ، لائسنس، رجسٹریشن یا کسی بھی متعلقہ دستاویز / دستاویزات کو 30 ستمبر 2021 تک جائز تصور کیا جائے گا۔
کووڈ-19 کے پھیلاؤ کو روکنے کی ضرورت کو پیش نظر رکھتے ہوئے مزید یہ صلاح دی جاتی ہے کہ مذکورہ سبھی دستاویزات 31 اکتوبر 2021 تک جائز تصور کئے جاسکتے ہیں۔ اس میں وہ سبھی دستاویزات شامل ہیں جن کا جواز یکم فروری 2020 کو ختم ہوگیا ہے یا جن کا جواز 31 اکتوبر 2021 کو ختم ہونے والا ہے۔ انفورسمنٹ اتھارٹیز کو صلاح دی جاتی ہے کہ وہ ایسے دستاویزات کو 31 اکتوبر 2021 کو جائز تصور کرے۔ اس سے سماجی فاصلے کو برقرار رکھتے ہوئے ٹرانسپورٹ سے متعلق خدمات کے حصول میں شہریوں کو مدد ملے گی۔
قبائیلی امور کی وزارت
اڈیشہ کے راؤر کیلا میں علاقائی آدی مہوتسو اختتام پذیر ہوا
ملک کے مختلف حصوں سے 275 کاریگروں نے اس تقریب میں شرکت کی
اسٹیل اتھارٹی آف انڈیا لمیٹڈ، راؤر کیلا اسٹیل پلانٹ کے اشتراک میں جاری علاقائی آدی مہوتسو اڈیشہ کے راؤر کیلا میں، راؤر کیلا اسٹیل پلانٹ کے سیل ایکزیبیشن گراؤنڈ میں آج اختتام پذیر ہوگیا۔اختتامی تقریب میں سندر گڑھ کی رکن اسمبلی محترمہ کسم ٹیٹ، بی اور ڈی- ٹریفیڈ کے نائب چیئرمین جناب پبترا کمار کنہر اور سیل کے ایگزیکیٹو ڈائریکٹر جناب پی کے ستپتھی اور دیگر معزز شخصیات موجود تھیں۔
تقریب کا افتتاح 07.04.2023 کو سندر گڑھ کے رکن پارلیمنٹ اور دفاع سے متعلق پارلیمانی اسٹینڈنگ کمیٹی کےصدر جناب جویل اورم نے کیا تھا۔ این سی ایس ٹی کے ممبر جناب آنند نائک افتتاح کے دوران موجود تھے۔ تقریب میں وی ڈی وی کے، پی وی ٹی جی، ایف پی او، جی آئی ٹیگ اسٹال، موٹے اناج کے اسٹال سمیت ملک کے مختلف حصوں سے 275 کاریگروں نے شرکت کی، جنھوں نے اپنی دستکاری، ثقافت اور کھانوں کی نمائش کی۔
09 دنوں تک چلنے والی اس تقریب میں دستکاری اسٹالوں اور کاریگروں کے علاوہ ، سنتھال، دھروا، پروجا، اورم، کسان، پوڑی بھوئیاں ، ڈونگریا کندھ  اور کُٹیا کندھ جیسے مختلف قبائل سے تعلق رکھنے والےتقریباً 140قبائلی فنکاروں نےاپنی ثقافتی کارکردگی پیش کی۔
اختتامی تقریب میں او ڈی او پی کا آغاز بھی ہوا، جس میں منتخب او ڈی او پی پروڈکٹس یعنی پوری ضلع سے پٹ چتر پینٹنگ  اور سون پور ضلع سے بوم کائی ساڑی کی ان کے کاریگروں کے ذریعے نمائش کی گئی۔رونمائی کی یہ تقریب معزز شخصیات کی موجودگی میں ہوئی۔
اس طرح کے پروگراموں سے چھوٹے کاریگروں کو ، جو اب تک اپنے پروڈکٹس کو فروخت نہیں کرپارہے تھے، بازار سے براہ راست اور گاہکوں تک پہنچ بنانے کے مقصد کو پورا کیا ہے۔ 60 کاریگروں نے پہلی بار حصہ لیا۔ پہلی بار اس طرح کے پروگرام میں شرکت کرنے سے وہ بے حد متاثر ہیں اور اب رہ اپنی پروڈکشن اور اپنی آمدنی کو بڑھانے کے کے لئے پرعزم ہیں ، جو کہ اس طرح کی تقریبات کا مطلوبہ مقصد ہے۔
کوئلے کی وزارت
تجارتی کوئلہ کانوں کی نیلامی کا پانچواں دن
نئی دہلی، 6 نومبر 2020،
- تجارتی کوئلہ کانوں کی نیلامی کے پانچویں دن دو کوئلہ کانیں  نیلامی کے لئے پیش کی گئیں۔
- نیلامی کے لئے کانوں کے کل ارضیاتی ذخیرے 755.63 ایم ٹی جس کی مجموعی پی آرسی ۔15 ایم ٹی پی اے ہے۔
- ای۔ نیلامی میں بولیاں لگانے والوں کی طرف سے زبردست مقابلہ آرائی دیکھنے میں آئی او دونوں کانوں کے لئے مقرر ہ قیمت سے بہت زیادہ بولی لگائی گئی۔
پانچویں دن کی نیلامی کے نتائج اس طرح ہیں:
|
|
نمبر شمار
|
|
کان کا نام
|
|
ریاست
|
|
پی آر سی 
|
|
ارضیاتی ذخیرے 
|
|
ترجیحی بولی لگانے والے
|
|
فلور پرائز
|
|
قطعی پیش کش 
|
|
سالانہ حاصل شدہ مالیہ جو کان کی پی آر سی پر مبنی ہے
(روپے کروڑ میں
|
|
1
|
|
رادھیکا پور 
|
|
اوڈیشہ
|
|
5.00
|
|
176.33
|
|
ایمل مائنس اینڈ منرل ریسارسز لمٹیڈ /148771
|
|
4
|
|
16.75
|
|
466.58
|
|
2
|
|
ارما پہاڑی ٹولہ
|
|
جھارکھنڈ
|
|
10.00
|
|
579.30
|
|
اروبندو ریالیٹی اینڈ انفرا اسٹرکچر پرائیویٹ لمیٹیڈ/ 146875
|
|
4
|
|
26.50
|
|
1415.85
۔۔۔۔۔۔۔۔۔۔۔
م ن۔ا گ۔ن ا۔
U-7014
(Visitor Counter : 102
وزارت خزانہ
ڈی جی جی آئی احمد آباد نے کانپور میں کی جانے والی تلاشی کارروائیوں میں 177 کروڑ روپے سے زیادہ کی رقم ضبط کی
متعلقہ احاطے میں سرچ آپریشن جاری ہے جس میں 17 کروڑ روپے، 64 کلو سونا اور 600 کلو صندل کی لکڑی کا تیل برآمد ہوا ہے جس کی مالیت 6 کروڑ روپے ہے
ڈائریکٹوریٹ جنرل آف جی ایس ٹی انٹیلی جنس  کی احمد آباد یونٹ نے 22.12.2021 کو کانپور میں شکھر برانڈ پان مسالہ اور تمباکو مصنوعات بنانے والوں کی فیکٹری کے احاطے میں، ایم/ایس گنپتی روڈ، کیریئرز، ٹرانسپورٹ نگر، کانپور کے دفتر/گودام، اور کانپور اور قنوج میں پرفیومری مرکبات کے سپلائرز ایم/ایس اوڈوکیم انڈسٹریز کے رہائشی/ فیکٹری کے احاطے میں تلاشی کی کاروائیاں شروع کیں۔
ایم/ایس گنپتی روڈ کیریئرز کے ذریعہ چلائے جانے والے 4 ٹرکوں کو روکنے کے بعد، جن میں مذکورہ برانڈ کا پان مسالہ اور تمباکو جی ایس ٹی کی ادائیگی کے بغیر لے جایا جا رہا تھا، افسران نے فیکٹری میں موجود اصل اسٹاک کو کتابوں میں درج اسٹاک کے ساتھ ملایا اور خام مال اور تیار مصنوعات کی کمی کا پتہ چلا۔ اس سے مزید تصدیق ہوئی کہ مینوفیکچرر ٹرانسپورٹر کی مدد سے سامان کو خفیہ طور پر ہٹانے میں ملوث تھا جو مذکورہ سامان کی نقل و حمل کا انتظام کرنے کے لیے جعلی رسیدیں جاری کرتے تھے۔ افسران نے ایسی 200 سے زائد جعلی رسیدیں بھی ضبط کی ہیں۔ پان مسالہ/تمباکو مصنوعات کے شکھر برانڈ کے مینوفیکچررز نے اپنی ٹیکس ذمہ داری کے لیے 3.09 کروڑ روپے کی رقم تسلیم کی ہے اور جمع کرائی ہے۔
تلاشی کی کارروائی جو 22.12.2021 کو 143، انادپوری، کانپور میں واقع ایم/ایس اوڈوکیم انڈسٹریز کے رہائشی احاطے میں شروع کی گئی تھی اس احاطے سے برآمد اور ضبط کی گئی بے حساب نقدی کی کل رقم 177.45 کروڑ روپے ہے۔ سی بی آئی سی حکام کے ذریعہ نقدی کی یہ اب تک کی سب سے بڑی ضبطی ہے۔ احاطے سے ضبط کیے گئے دستاویزات کی جانچ کی جا رہی ہے۔
اس کے علاوہ، ڈی جی جی آئی افسران نے قنوج میں ایم/ایس اوڈوکیم انڈسٹریز کے رہائشی/فیکٹری احاطے کی بھی تلاشی لی جو جاری ہے۔ قنوج میں تلاشی کے دوران، افسران تقریباً 17 کروڑ روپے کی نقد رقم برآمد کرنے میں کامیاب ہوئے، جسے فی الحال ایس بی آئی کے افسران شمار کر رہے ہیں۔ اس کے علاوہ، تقریباً 23 کلو سونا اور پرفیومری کمپاؤنڈز کی تیاری میں استعمال ہونے والا بھاری بے حساب خام مال، جس میں زیر زمین سٹوریج میں چھپایا گیا 600 کلو سے زائد صندل کی لکڑی کا تیل بھی شامل ہے، جس کی مارکیٹ قیمت تقریباً 6 کروڑ روپے ہے۔ قنوج میں تلاشی کی کارروائی شام تک جاری رہنے کا امکان ہے۔
چونکہ اس طرح برآمد ہونے والے سونے پر غیر ملکی نشانات ہیں، اس لیے ضروری تحقیقات کے لیے ڈائریکٹوریٹ آف ریونیو انٹیلی جنس  کو شامل کیا جا رہا ہے۔
دریں اثنا، اب تک کی تحقیقات کے دوران جمع کیے گئے شواہد کی بنیاد پر، ایم/ایس اوڈوکیم انڈسٹریز، قنوج کے پارٹنر جناب پیوش جین سے ڈی جی جی آئی افسران نے پوچھ گچھ کی۔ ان کا بیان 25/26.12.2021 کو ایکٹ کے سیکشن 70 کے تحت درج کیا گیا جس میں جناب جین نے قبول کیا ہے کہ رہائشی احاطے سے برآمد کی گئی نقدی جی ایس ٹی کی ادائیگی کے بغیر سامان کی فروخت سے متعلق ہے۔ بڑے پیمانے پر جی ایس ٹی کی چوری کی نشاندہی کرنے والے ریکارڈ پر دستیاب بھاری ثبوتوں کے پیش نظر، جناب پیوش جین کو 26.12.2021 کو سی جی ایس ٹی ایکٹ کی دفعہ 132 کے تحت تجویز کردہ جرائم کے الزام میں گرفتار کیا گیا اور 27.12.20221 کو مجاز عدالت کے سامنے پیش کیا گیا۔
ٹیکس چوری کا پردہ فاش کرنے کے لیے گزشتہ 5 دنوں میں کی گئی تلاشی کے دوران جمع ہونے والے شواہد کی مکمل چھان بین کی جا رہی ہے۔
پہلے کی گئی تلاشی کاروائی کی پریس ریلیز کا لنک:
https://pib.gov.in/PressReleseDetail.aspx?PRID=1784872
وزیراعظم کا دفتر
وزیراعظم نے گیانی جوگیندر سنگھ ویدانتی کی رحلت پر اظہار تعزیت کیا
وزیراعظم جناب نریندر مودی نے گیانی جوگیندر سنگھ ویدانتی کے انتقال پر گہرے رنج و غم کا اظہار کیا ہے۔
اپنے ایک ٹوئیٹ میں وزیر اعظم نے کہا: ’’گیانی جوگیندر سنگھ ویدانتی جی علمی اورشائستہ شخصیت تھے۔ ان کی زندگی بے لوث خدمت کا مظہر تھی۔ انھوں نے ایک دردمند اور ہم آہنگ معاشرے کی تشکیل کے لئے کام کیا۔ ان کی وفات سے بہت غمزدہ ہوں۔ ان کے اہل خانہ اور مداحوں کے ساتھ میری دلی تعزیت۔‘‘
عملے، عوامی شکایات اور پنشن کی وزارت
جموں وکشمیر سے متعلق مغربی پاکستان کے پناہ گزینوں کی ایکشن کمیٹی نے مرکزی وزیر ڈاکٹر جتیندر سنگھ سے نئی دلّی میں ملاقات کی اور ایک میمورنڈم پیش کیا
کمیٹی نے 7 دہائیوں سے بھی زیادہ کے انتظار کے بعد انھیں شہریت کے حقوق دینے کے لیے وزیر اعظم جناب نریندر مودی کا شکریہ ادا کیا
نئی دہلی،7/جنوری ،مغربی پاکستان کے پناہ گزینوں نے آج سات دہائیوں سے بھی زیادہ عرصے کے انتظار کے بعد انھیں شہریت کے حقوق دینے کے لیے وزیر اعظم جناب نریندر مودی کا شکریہ ادا کیا ہے۔
شمال مشرقی خطے کی ترقی کے مرکزی وزیر مملکت  وزیر اعظم کے دفتر میں وزیر مملکت عملے، عوامی شکایات،پنشن، ایٹمی توانائی اور خلاء کے وزیر مملکت ڈاکٹر جتیندر سنگھ کو مغربی پاکستان کے پناہ گزینوں کی ایکشن کمیٹی کے صدر لابھا رام گاندھی نے ایک میمورنڈم پیش کیا اور کہا ’’ان 70 برسوں میں ہماری نسل ختم / برباد ہوگئی ہے کیونکہ جموں وکشمیر کی اُس وقت کی حکومت نے ہمیں شہریت ، ذات اور دیگر سرٹیفکیٹ سے محروم رکھا گیا کیونکہ وہ ہمیں بیرونی باشندے سمجھتی تھی۔ نتیجے کے طور پر ان دستاویزات کی عدم موجودگی میں ہم اسکولوں ، کالجوں اور پیشہ وارانہ کالجوں میں داخلہ نہیں لے سکے اور یہاں تک کہ ہمیں ریاستی اسمبلی کے لیے ووٹ دینے کا بھی حق حاصل نہیں تھا۔ہمارے لوگوں نے ریاستی حکومت اور یہاں تک کہ مرکزی حکومت کو بھی مختلف درخواستیں دیں لیکن ہماری حالت زار کی طرف کوئی توجہ نہیں دی گئی‘‘۔
میمورنڈم میں مزید کہا گیا ہے کہ دفعہ 370 اور 35-اے ختم کرنے اور جموں وکشمیر کا ریاست سے مرکز کے زیر انتظام علاقے میں درجہ تبدیل کرنے سے تمام حقوق بے یارو مددگار مغربی پاکستان کے پناہ گزینوں کو خود بخود حاصل ہوگئے ہیں۔ اب ان پناہ گزینوں میں خوشی کی ایک لہر دوڑ گئی ہے جس کے لیے مرکز میں مودی جی کی زیر قیادت این ڈی اے حکومت شکریے کی مستحق ہے۔
ان لوگوں کے ساتھ آدھے گھنٹے کی ملاقات کے دوران ڈاکٹر جتیندر سنگھ نے کہا کہ یہ نہ صرف آئینی حقوق کی خلاف ورزی ہے بلکہ ان پناہ گزینوں کے انسانی حقوق کی بھی خلاف ورزی ہے جنھیں 70 سال تک صرف اس لئے شہریت سے محروم رکھا گیا کہ انھوں نے جموں وکشمیر میں سکونت اختیار کرنے کا فیصلہ کیا تھا جبکہ ان کے دو ساتھی پناہ گزیں جنھوں نے بھارت کے دوسرے حصوں میں قیام کرنے کا انتخاب کیا تھا، وزیر اعظم تک بن گئے۔ یعنی اندر کمار گجرال اور ڈاکٹر منموہن سنگھ۔ انھوں نے کہاکہ وزیر اعظم مودی جی کے جرأتمندانہ فیصلےکے بعد اب ان لوگوں کو بھی بھارت کے کسی دوسرے شہری کی طرح کے حقوق حاصل ہوں گے اور ان کے بچوں کو روزگار اور ان دیگر نئے مواقع سے فائدہ اٹھانے کا موقع ملے گا جو مودی حکومت دستیاب کرا رہا ہے۔
پنچایت حلقہ تریوا، کی سرپنچ بلویر کور اور کونسلر آرنیا نے سرحدی سنگھرش سمیتی ا ٓرنیا کی طرف سے پیش کئے گئے ایک اور میمورنڈم میں بین الاقوامی سرحد  سے متصل علاقوں میں رہنے والے لوگوں کو ایل او سی  سے متصل علاقے میں رہنے والے لوگوں کی طرح ریزرویشن دینے پر مودی حکومت کا شکریہ ادا کیا۔اس فیصلے پر پہنچنےمیں مرکزی وزیر ڈاکٹر جتیندر سنگھ نے جو ا ہم رول ادا کیا ہے، اس کی خاص طور پر تعریف کی گئی۔ اس کے علاوہ، یہ درخواست بھی کی گئی کہ مرکز کے زیر انتظام علاقے کی حکومت سے کہا جائے کہ وہ بین الاقوامی سرحد سے متصل علاقوں میں رہنے والے لوگوں کے لیے راحت کے کچھ اور اقدامات فراہم کرے۔ سرحدی لوگوں کی مشکلات پر غور کرتے ہوئے یہ درخواست کی گئی کہ مرکز کے زیر انتظام علاقے کی حکومت اِس خطے میں ایک ڈگری کالج منظور کرنے پر غور کرے اور کچھ دیگر سہولتیں فراہم کرنے پر بھی غور کرے۔
سٹرک ٹرانسپورٹ اور شاہراہوں کی وزارت
ریڈیو فریکوئنسی آئیڈینٹی فیکیشن کی متحمل ٹیکنالوجی کا استعمال کرتے ہوئے الیکٹرانک ٹول کلیکشن  سسٹم پورے ہندوستان میں نافذ
نئی دہلی 09 اگست 2021: ٹولنگ کو مؤثر بنانے اور ٹریفک کی بے خلل نقل و حرکت کو یقینی بنانے کے ارادے سے الیکٹرانک ٹول کلیکشن  سسٹم کو ریڈیو فریکوئنسی آئیڈینٹی فیکیشن  کی متحمل ٹیکنالوجی کا استعمال کرتے ہوئے پورے ہندستان میں نافذ کیا گیا ہے۔ ڈیجیٹل موڈ کے ذریعے فیس کی ادائیگی کو فروغ دینے اور فیس پلازوں کے ذریعے بے خلل نقل و حمل کے لئے حکومت نے نیشنل ہائی ویز پر تمام فیس پلازوں کو "فیس پلازا کی فاسٹیگ لین" قرار دیا ہے۔ یہ قدم 15/16 فروری 2021 کی آدھی رات کو اٹھایا گیا۔ تمام لینوں کو فاسٹیگ لین لین قرار دینے کے بعد فاسٹیگ لین کی مجموعی رسائی تقریبا 96 فیصد ہو گئی ہے۔
صارف فیس کی وصولی کے لیے ٹیکنالوجی میں بہتری ایک مسلسل عمل ہے اور حکومت فعال طور پر اس شعبے میں پیش رفت کر رہی ہے۔
یہ اطلاع رسڑکوں کے نقل و حمل اور شہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں فراہم کی۔
بجلی کی وزارت
این ٹی پی سی کی کارکردگی، کام کا کلچر اور پیش رفت قابل ستائش ہے: بجلی کے وزیر آر کے سنگھ
- این ٹی پی سی شاندار اور قیادت کے 47 سال مکمل کرتے ہوئے اپنا یومِ تاسیس منا رہا ہے۔
- جناب آر کے سنگھ نے این ٹی پی سی کو اس کے قابل ستائش سفر اور بھارت کو آتم نربھر بنانے میں اس کے تعاون کے لیے مبارکباد دی
جناب آر کے سنگھ این ڈی پی سی کے 48ویں یوم تاسیس کے موقع پر اظہار خیال کرتے ہوئے
این ٹی پی سی کی کارکردگی، کام کا کلچر اور پیش رفت قابل ستائش رہی ہے۔ توانائی، نئی اور قابل تجدید توانائی کے مرکزی وزیر جناب آر کے سنگھ نے این ٹی پی سی کو اس کے 48ویں یوم تاسیس کے موقع پر مبارکباد دیتے ہوئے کہا کہ ہم نے مشکل وقت میں بھی بجلی کا کوئی بحران پیدا نہیں ہونے دیا۔
جناب آر کے سنگھ این ٹی پی سی کے یوم تاسیس کے موقع پر سری فورٹ، نئی دہلی میں این ٹی پی سی کی سینئر انتظامیہ اور دیگر معززین کے ساتھ ملازمین اور ان کے اہل خانہ کے ساتھ اجتماع سے خطاب کر رہے تھے۔
اپنے خطاب میں جناب آر کے سنگھ نے اس بات پر زور دیا کہ اقتصادی ترقی توانائی کے بغیر برقرار نہیں رہ سکتی ہے۔ انھوں نے کہا کہ توانائی کی مانگ تیز رفتاری سے بڑھ رہی ہے اور ہمیں ترقی کی رفتار کے برابر رہنے کی ضرورت ہے۔ جناب سنگھ نے تنقیدی فیصلہ سازی کی اہمیت پر بھی زور دیا۔ انھوں نے روشن اور نوجوان اذہان کو اپنی طرف متوجہ کیا اور انہیں خطرہ مول لینے اور سوچنے کی ترغیب دی۔
ملک بھر کے این ٹی پی سی والوں پر مشتمل اجتماع سے خطاب کرتے ہوئے این ٹی پی سی کے سی ایم ڈی جناب گردیپ سنگھ نے این ٹی پی سی کے ہر کارکن کی کوششوں کو سراہتے ہوئے کہا کہ ‘‘ہم نے اپنا سفر 1975 میں شروع کیا تھا۔ ان 47 سالوں میں ہم نے ایک کامیاب سفر کیا ہے۔ میں ان تمام لوگوں کا شکریہ ادا کرتا ہوں جنہوں نے براہ راست یا بالواسطہ ہماری ترقی میں تعاون کیا ہے۔’’
ٹیکنالوجی کی اہمیت پر زور دیتے ہوئے انہوں نے کہا کہ ‘‘ہم ہمیشہ قابل بھروسہ، بلارکاوٹ اور سستی بجلی کی طرف متوجہ ہیں۔ ہم نے اپنے عمل کو خودکار بنایا ہے اور خاص طور پر وبائی مرض کے دوران ڈیجیٹل آلات کو مربوط کیا ہے۔’’
تقریب کے دوران بجلی اور بھاری صنعتوں کے وزیر مملکت جناب کرشن پال، بجلی کی وزارت کے سکریٹری جناب آلوک کمار اور وزارت اور این ٹی پی سی کے سینئر افسران بھی موجود تھے۔
جناب آر کے سنگھ این ٹی پی سی کوربا کو سورن شکتی ایوارڈ پیش کرتے ہوئے۔
جناب آر کے سنگھ نے پیداواری صلاحیت میں بہترین کارکردگی کے لیے این ٹی پی سی کوربا کو سورن شکتی ایوارڈز، پروجیکٹ مینجمنٹ اور سیفٹی ایوارڈ کے لیے این ٹی پی سی بارہ، سیفٹی ایوارڈ  کے لیے این ٹی پی سی کہلگاؤں، ماحولیات کے تحفظ اور بہتری کے لیے این ٹی پی سی کنیہا، این ٹی پی سی پاکری بارواڑی اور کول مائننگ کے لیے این ٹی پی سی چٹی باریاتو، قابل تجدید توانائی پروجیکٹ کی تکمیل کے لیے این ٹی پی سی سمبھو کی برج آئی، ایچ آر کے لیے این ٹی پی سی سیپٹ، راج بھاشا کے لیے این ٹی پی سی راماگنڈم کو ایوارڈز عطا کئے۔ این ٹی پی سی بارہ کو مجموعی طور پر چیمپئن ہونے کا اعتراف کیا گیا جبکہ این ٹی پی سی کنیہا رنر اپ کے طور پر ابھری۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 74
وزارت دفاع
جنوبی بحری کمان نے کووڈ - 19 کے خلاف لمبی جنگ شروع کی
نئی دہلی، 04 اپریل 2020؛ / 21 دن کے قومی لاک ڈاؤن کے اعلان کے بعد جنوبی بحری کمان  نے ریاستی سرکار اور بحریہ کے صدر دفتر کے ساتھ صلاح مشورہ کرتے ہوئے بہت سے اقدامات کیے ہیں۔ جس کا مقصد کووڈ -19 وبا کی روک تھام کے لیے ایک ، دو رخی حکمت عملی اپنانا ہے۔ یہ حکمت عملی اِس وبا کے خلاف لڑائی میں سول سوسائٹی کی مدد کے لیے تیار کی جانی ہے ۔ ساتھ ہی ساتھ اس حکمت عملی کے ذریعے بحری کمان کو اپنے عملے کو انفیکشن سے بچانا اور انہیں اُن کے کاموں کے لیے انہیں دستیاب رکھنا ہے۔غیر طبی عملے پر مشتمل بیٹل فیلڈ نرسنگ اسسٹنٹ  کی دس ٹیمیں کوچی میں تیار کی گئی ہیں تاکہ طبی عملہ کسی ہنگامی صورتحال میں مدد کر سکے۔ اس طرح کی بی ایف این اے ٹیموں کو ایس این سی کے تحت بھی دیگر اسٹیشنوں پر تیار کیا جا رہا ہے۔ بھارتی بحریہ نے "جو جہاں ہے، وہیں رہے اور سفر نہ کرے" اور اسی پر عمل کیا ہے۔ بھارتی بحریہ نے یہ اصول چھٹی پر گئے ہوئے اپنے عملے یا عارضی ڈیوٹی پر تعینات اپنے عملے کے سلسلے میں اپنایا ہے۔
جنوبی کمان کے صدر دفتر نے کوچی میں اپنے تربیتی مرکزوں میں سے ایک مرکز کو ان 200 بھارتی شہریوں کے لیے کورونا نگارنی سینٹر  کے طور پر تیار کیا ہے جنہیں بھارتی حکومت دنیا کے مختلف ملکوں سے ہوائی جہاز کے ذریعے لایا جا رہا ہے۔ جیساکہ اس سے پہلے حکومت نے ہدایت دی تھی ۔ عملے کے دیگر 200 افراد اور ان کے کنبوں کے لیے الگ سی سی سی مراکز قائم کیے گیے ہیں تاکہ کسی بھی ایسی ہنگامی صورتحال سے نمٹا جا سکے، جس سے بحریہ کا عملہ متاثر ہوتا ہو۔ دو مراکز موجودہ ہدایات کے مطابق تیار کیے جا چکے ہیں۔ یہ مراکز کھانے، بیت الخلاء، طبی کچرے کے بندوبست اور تفریحی پروگراموں کا کام کاج 14 دن تک دیکھیں گے۔ سی سی سی کا انتظام افسروں ، عملے کے افراد اور بھارتی بحریہ کے دفتروں اور نرسنگ اسٹاف کا ایک علیحدہ طبی نگرانی کا مرکز دیکھے گا۔ یہ عملہ بیماری پر قابو پانے کے طبی پہلوؤں پر کام کرے گا۔ اس سلسلے میں صحت کی وزارتوں کی طرف سے نافذ کیے گیے طبی اصولوں پر سختی سے عمل کیا جا رہا ہے۔
عوامی علاقوں کو خصوصی طور پر سینی ٹائز کرنے اور عملے کو ان کے کنبوں سمیت معلومات فراہم کرنے کا کام جاری ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
(Visitor Counter : 111
وزارت خزانہ
5.63 فیصد جی ایس 2026،  حکومت ہند کے فلوٹنگ ریٹ بانڈ 2034،  نیو جی ایس2035 اور  6.67 فیصد جی ایس 2050 کی فروخت کے لئے نیلامی 
نئی دہلی، 3 ستمبر 2021، بھارت سرکار نے قیمت پر مبنی نیلامی کے ذریعے مشتہر شدہ رقم 11000 کروڑ روپئے برائے نام کے لیے ‘5.63 فیصد سرکاری سکیورٹی کو یکسا قیمت کے طریقے کے ذریعہ،  قیمت پر مبنی نیلامی کے ذریعے مشتہر شدہ رقم 3000 کروڑ روپئے برائے نام کے لیے ‘حکومت ہند کے فلوٹنگ ریٹ بانڈ 2034یکسا قیمت کے طریقے کے ذریعہ،  منافع پر مبنی نیلامی کے ذریعے مشتہر شدہ رقم 10000 کروڑ روپئے کے لیےنیو گورنمنٹ سکیورتی2035 یکساں قیمت کے طریقے کے ذریعہ اور  قیمت پر مبنی نیلامی کے ذریعے مشتہر شدہ رقم 7000 کروڑ روپئے برائے نام کے لیے 6.67 فیصد ‘گورنمنٹ سکیورٹی 2050 کئی قیمتی طریقے کے ذریعہ فروخت  کا اعلان کیا ہے۔ بھارت سرکار کو یہ اختیار ہوگا کہ وہ متذکرہ بالا ہر ایک تمسکات میں سے ہر ایک کے لئے 8000 کروڑ روپئے تک کا فاضل سبسکرپشن اپنے پاس رکھ سکتی ہے۔ نیلامی کی کارروائی ریزروبینک آف انڈیا ، ممبئی آفس، فورٹ ممبئی کے ذریعے 9 جولائی 2021  کے دن انجام دی جائے گی ۔
تمسکات کی فروخت کی مشتہر شدہ رقم کا 5 فیصد تک ، سرکاری تمسکات کی نیلامی سے متعلق غیر مقابلہ جاتی نیلامی سہولت کی اسکیم کے مطابق مجاز افراد اور اداروں کو الاٹ کی جائے گی۔
نیلامی کے لیے مقابلہ جاتی اور غیر مقابلہ جاتی دونوں طرح کی بولیاں 9 ستمبر 2021 کو ریزروبینک آف انڈیا کور بینکنگ سولیوشن  سسٹم پر الیکٹرانک فارمیٹ میں جمع کرائی جائیں۔ غیر مقابلہ جاتی بولیاں صبح ساڑھے دس بجے سے گیارہ بجے کے دوران اور مقابلہ جاتی بولیاں صبح ساڑھے دس بجے سے ساڑھے گیارہ بجے کے دوران جمع کی جائیں ۔
نیلامی کے نتائج کا اعلان 9 ستمبر 2021  کے دن کیا جائے گا اور نیلامی میں کامیاب بولی لگانے والوں کی طرف سے ادائیگی13 ستمبر 2021  کو کرنی ہوگی۔
یہ تمسکار ریزرو بینک آف انڈیا کے سرکولر نمبر آر بی آئی / 2018-19/ 25 مورخہ 24 جولائی 2018  اس کے ذریعہ جاری کردہ ‘مرکزی حکومت کی سکیورٹیز میں وین ایشوڈ ٹرانزیکشن کے رہنما خطوط کے مطابق ’وین ایشوڈ‘ ٹریڈنگ کے لئے اہل ہوں گے۔
۔۔۔۔۔۔۔۔۔۔۔
ش ح۔ا گ۔ن ا۔
U- 8635
(Visitor Counter : 111
نیتی آیوگ
نیتی آیوگ اور ایشین ڈیولپمنٹ بینک کے انڈی پینڈینٹ ایویلیو ایشن ڈپارٹمنٹ  نے پینل ڈسکشن بعنوان برج اوور ٹربلڈ واٹرزکا اہتمام کیا
نیتی آیوگ نے ایشین ڈیولپمنٹ بینک کے آئی ای ڈی کے تعاون سے پانی کے تحفظ کو مضبوط بنانے اور خطرات کو کم کرنے کے طریقوں پر ایک پینل ڈسکشن کا اہتمام کیا، جس کا عنوان برج اوور ٹربلڈ واٹرز تھا۔
اس اجلاس کی صدارت نیتی آیوگ کی وائس چیئر مین جناب سمن بیری نے کی۔ پینل ڈسکشن کوی نظامت کے فرائض آئی ای ڈی کے ڈائریکٹر جنرل جناب ایمانوئل جمنیز نے انجام دیئے اور اختتامی تقریر ڈیولپمنٹ مانیٹرنگ اینڈ ایویلیوایشن آفس  کے ڈائریکٹر جنرل جناب سنجے کمار نے کی۔ ڈسکشن میں پانی کے شعبے میں اے بی ڈی کی سرگرمیوں کے بارے میں آئی ای ڈی کے ذریعہ حال ہی میں شائع شدہ ایویلیو ایشن رپورٹ سے حاصل کردہ اسباق کا تذکرہ کیا گیا۔
۔۔۔۔۔۔۔۔۔۔۔
ش ح۔ا گ۔ن ا۔
U-2366
(Visitor Counter : 73
محنت اور روزگار کی وزارت
مزدوروں سے متعلق بین الاقوامی تنظیم نئی دلی میں ’’مزدوروں کی ہجرت کے بارے میں صلاح مشورہ: لچکداری میں اضافہ، سب کی شمولیت والی اور پائیدار پالیسیاں اور بھارت میں ادارے، سب کےلئے عمدہ کام کا فروغ‘ ‘ کا اہتمام کر رہی ہے
مزدوروں سے متعلق بین الاقوامی تنظیم نئی دلی میں ’’مزدوروں کی ہجرت کے بارے میں صلاح مشورہ: لچکداری میں اضافہ، سب کی شمولیت والی اور پائیدار پالیسیاں اور بھارت میں ادارے، سب کےلئے عمدہ کام کا فروغ‘ ‘ کا اہتمام کر رہی ہے۔ اس کا انعقاد 28 اور 29 جولائی کو کیا جا رہا ہے۔ بہتر مالی موقعوں کے لئے اور خراب حالات کی صورت میں ایک نئی حکمت عملی کے طور پر لاکھوں کارکن ایسے ہوتے ہیں،جو اندرون ملک یا بیرون ملک ہجرت کرتے ہیں۔ اس کی وجہ سے ملک کو مزدوروں کی ہجرت سے متعلق پالیسی کو ترجیح دینا ہوتی ہے۔
(جناب بھوپیندر یادو محنت اور روزگار ، ماحولیات و جنگلات اور آب و ہوا میں تبدیلی کے وزیر نے آج صلاح مشورے کے افتتاحی جلسے سے خطاب کیا۔
اس موقع پر اظہار خیال کرتے ہوئے انہوں نے کہا کہ ہجرت اور نقل و حمل کا وسیع تعلق عالمی معیشت، سماجی، سیاسی اور تکنیکی طور پر یکسر تبدیلی آنے سے ہے۔ کووڈ اُنیس کی وجہ سےکام کو ڈیجیٹل شکل دی گئی ہے اور اب ہم کاموں کو جس طرح انجام دے رہے ہیں، وہ ایک یکسر تبدیل شدہ شکل ہے۔ حکومت نے مزدوری سے متعلق اصلاحات کا ایک ترقی پسند لائحہ عمل اختیار کیا ہے، جو جنیوا میں منعقدہ آئی ایل او کانفرنس میں کئے گئے مذاکرات کے عین مطابق ہے۔ یہ کانفرنس ہر ایک کارکن کے لئے ایک محفوظ اور کام کاج کے صحت مند ماحول اور سب کے لئے باوقار کام نیز سب کے لئے روزگار کی یقین دہانی سے متعلق ہے ۔
وزیر موصوف نے اس موقع پر مزدوروں کی ہجرت کے معاملے پر بھارت کے رد عمل اور کارروائی کو اجاگر کیا۔ جناب یادو نے کہا کہ وزیر اعظم نریندر مودی کی قیادت میں اس سلسلے میں بہت سے اقدامات کئے گئے ہیں اور پالیسی میں تبدیلیاں کی گئی ہیں، جن میں ہمارے رسمی اور غیر منظم شعبے کے کارکنوں کے تحفظ کی ضرورت بھی شامل ہے۔ بھارت سمیت کسی بھی ملک میں اندرون ملک کارکنوں کو صحت خدمات ، خوراک اور دیگر سماجی پروگراموں سے متعلق مسئلے درپیش ہونے کا اندیشہ رہتا ہے۔ وزیر موصوف نے کارکنوں کو کام کاج کے باوقار حالات، کم سےکم اجرتیں ، ازالے کے نظام ، ان کے استحصال سے حفاظت اور ہنرمندی کے فروغ کا ماحول فراہم کرنے کے لئے حکومت کی طرف سے کئے گئے بہت سے اقدامات کا ذکر کیا۔
وزیر موصوف نے کہا کہ کام کاج کو ڈیجیٹل شکل دینےسے کارکنوں کا ایک نیا زمرہ وجود میں آیا ہے، جو عارضی کارکن ہوتے ہیں۔ ان مزدوروں پر غوروخوض کرتے ہوئے بھارت نے مزدوری سے متعلق نئے ضابطے میں اُن کی ایک قانونی تعریف بیان کی ہے ، جس سے حکومت پالیسی فیصلوں میں انہیں شامل کر سکے گی۔